Ek moet als gaan oplees oor jou avonture. Het vinnig gisteraand daar deurgelees, jy maak ons trots op jou jong. Lyk my jy was weg en toe terug in die RSA en nou amper weer oppad. Ek is baie bly jy verdien nou weer geld. Sulke spanning het g'n mens in sy lewe nodig nie.
Die laaste 2 jaar gaan dit maar ruk en stoot met die uitvoere as gevolg van vlugte wat nie beskikbaar is nie. Ek sit tans met bestellings Mali en Seychelles toe waarvoor daar nie vlugte is nie. En dan natuurlik my Angola projekte wat doodstil staan. TAAG lugredery gebruik nou 'n veel kleiner vliegtuig as gevolg van die erg verminderde passasiers en dié neem nie lewende hawe nie. Ek ry darem nou weer 'n vrag Kenya bokke lughawe toe.
Ek sien my YouTube kanaal kry nou darem 'n klompie aanhangers. Dalk kan ek ook soos daai jong lat van 9 of 10 jaar oud, so USD8 miljoen 'n jaar met my kanaal "verdien". Of dalk moet ek maar eie skeerwater verbottel en smous. Maar dan is ek nie so mooi (óf simpel) soos daai dolla wat haar badwater so smous. Maar ja, solank ons planne en ons sin vir humor nie opraak nie, is als reg.
Mense wat verlede jaar hier gekuier het, stuur vir my dié eerste foto waar ek bokke voer, aan. Dit herinner my toe van 'n foto (die 2de een hieronder) wat so 40 jaar gelede geneem is, uit 'n ander tyd in my lewe, 'n ander era, 'n ander sonnestel. Die beste tye, die slegste tye.
So gaan die jare verby maar die boshoed en die bokkies bly konstant. O ja, en lyk my die "browns" ook